Kapsička pastierska

Kapsička pastierska (lat. Capsella bursa-pastoris) je rastlina z čeľade kapustovité.

 Charakteristika 
Kapsička pastierska je jednoročná alebo dvojročná rastlina. Rozkonárená alebo rovná, 10-30 cm vysoká byľ vyrastá z prízemnej ružice perovito delených listov. Listy sú sediace a kopijovité. Malé viacpočetné kvety bielej farby sú v riedkych strapcoch navrchu  stonky. Plochý plod - šešuľka - obsahujúci niekoľko semien tvarom pripomína kapsu, ktoré kedysi nosievali pastieri. Kvitne od marca do novembra.

 Výskyt 
Táto burina sa vyskytuje po celom svete od nížin až po horské oblasti, nevyskytuje sa iba napríklad v odľahlých novovzniknutých ostrovoch. Rastie najmä pri cestách, na medziach, úhoroch, rumoviskách a lúkach.

 Využitie 
Obsahuje cholín, prolín, tyramín, hystamín, flavónový glykozid diosmín, triesloviny, éterický olej, živice, inozit, vitamíny A, B, C, E a K, sacharidy, kyseliny, saponíny, alkaloidy, flavonoidy, vápnik, draslík, síru, meď, mangán, vlákninu, obsahuje tiež vysoké množstvo antioxidantov a chlorofylu. Vďaka týmto látkam je kapsička pastierska liečivá a mierne jedovatá.

Používa sa na zastavenie vnútorného krvácania (zvy­šuje zrážavosť krvi), na zastavenie krvácania z nosa, pri hemoroidoch, na rany, ekzémy a pri chorobách močových orgánov. V minulosti sa používala aj na zastavenie krvácania pri pôrode či otvorených ranách. Je mierne jedovatá, preto sa jej nemôže vnútorne užívať veľké množstvo.

Príznakmi toxicity sú sedácia, rozšírenie zreníc a ťažkosti s dýchaním. Vyhnite sa mu, ak sa lieči na vysoký krvný tlak. Vyhýbajte sa pri poruchách štítnej žľazy alebo ochoreniach srdca. Možné návykové sedatívne účinky s inými tlmivými látkami (napr. alkoholom). Vyhýbajte sa počas tehotenstva.

 Referencie 

 Iné projekty 

 Zdroje 
 https://www.herbar.org/liecive-rastliny/rastlina/kapsicka-pastierska/ 

Kategória:Kapustovité
Kategória:Rastliny s bielymi kvetmi
Kategória:Liečivé rastliny
Kategória:Jedovaté rastliny
Kategória:Najmenej ohrozené druhy
Kategória:Flóra v Grónsku